26 जनवरी यानी के लहराता झंडा खूबसूरत परेड,राष्ट्र गान,इंडिया गेट बेहिसाब सजावट और राजपथ के भव्य नज़ारे जिसे देखकर अपने देश पर नाज़ होता है।इस साल गणतंत्र दिवस को 70 साल हो जाएंगे इन 70 सालो में गणतंत्र दिवस के जोश और खूबसूरती में कोई कमी नहीं आई पुलिस और सेना के साथ-साथ कुछ लोग और भी ऐसे हैं जो इस राष्ट्र पर्व को सफल बनाने में दिन रात एक कर देते हैं। जी हाँ हर सफल परेड के पीछे भी किसी का हाथ होता है। जो सालों से राजपथ, इंडिया गेट और आसपास की चमकती सड़कों को साफ रखते हैं।फूलों की सजावट से माहौल तरोहाज़ा कर देते हैं। राजपथ पर कोई जानवर या कुत्ता पहुंचकर परेड में बाधा ना बने इसके लिए हमेशा सजग रहते हैं।इनका काम केवल परेड तक ही नहीं बल्कि परेड के बाद की साफ सफ़ाई का भी होता है। और वे इस कार्य को बड़े गर्व के साथ भी करते है। ये कर्मचारी एक हफ़्ते पहले से ही अपना काम शरू कर देते है। एनडीएमसी इसके लिए करीब 300 कर्मचारी लगाती है।और जब 300 लोगो की कड़ी मेहनत और पसीना बहता है। तब देश रिपब्लिक डे पर गर्व के साथ कह पता है जय हिन्द !वैसे देश की साफ़ सफाई में आपका कितना योगदान है ?